சீனாவின் மூன்று அம்ச சமரசத் தீர்வின் முதலாவது ஆலோசனை, உடனடியாக மியான்மரின் ராக்கைன் மாநிலத்தில் நிபந்தனையற்ற போர்நிறுத்தத்துக்கு வழிகோலுவது. அடுத்தகட்டமாக மியான்மர் மற்றும் வங்கதேச அரசுகள் சமரசப் பேச்சுவார்த்தையின் மூலம் அகதிகள் பிரச்னைக்கு முடிவு காண்பது. இவை இரண்டையும் தொடர்ந்து மூன்றாவதாக, சர்வதேச நாடுகளின் உதவியுடன் ராக்கைன் பகுதியின் பொருளாதார முன்னேற்றத்துக்கு வழிகோலுவது. சீனாவின் ஆலோசனை என்னவோ மிகவும் சரியானதாகவும் ஏற்புடையதாகவும்தான் தோன்றுகிறது. ஆனால், இதனடிப்படையில் அவ்வளவு சுலபமாகத் தடைகளும் எதிர்ப்புகளும் அகற்றப்பட்டு, சமாதானத்துக்கு வழிகோலிவிட முடியும் என்று தோன்றவில்லை.